આ અંગે શહેર અધ્યક્ષ સનતભાઈ મોદીએ જણાવ્યું હતું કે ભાવનગર શહેરના વિકાસ માટે ભાવનગરના બંને ધારાસભ્યો સતત પ્રયત્નશીલ રહેતા હોય છે ત્યારે આજે ભાવનગર પશ્ચિમના ધારાસભ્ય અને ગુજરાત પ્રદેશ અધ્યક્ષશ્રી જીતુભાઇ વાઘણીની રાજ્ય સરકારમાં કરેલી રજુઆત અને મહેનતને સરકારે હકારાત્મક પ્રતિભાવ આપતા ભાવનગર ખાતે રૂપિયા 86 કરોડના ખર્ચે પ્રથમ ફ્લાયઓવર બ્રિજને રાજ્ય સરકારે સિદ્ધાંતિક મંજૂરી આપી છે અને નાણાકીય વર્ષ 2019/20માં તેનો સમાવેશ કરવામાં આવતા જેને માટે મુખ્યમંત્રી વિજયભાઈ રૂપાણી અને નાયબ મુખ્યમંત્રી નીતિનભાઈ પટેલનો ભાવેણાની જનતા વતી ઋણ સ્વીકાર કરી અભિનંદન પાઠવું છું સાથે સાથે ગુજરાત પ્રદેશ અધ્યક્ષ જીતુભાઇ વાઘાણીને રાજ્ય સરકારમાં ભાર પૂર્વકની રજૂઆતો અને ભાવેણાના વિકાસ માટે સતત પ્રયત્નશીલ રહેવા તથા ભાવેણાના સ્વપ્નને સાકાર કરી પ્રથમ ફ્લાયઓવર મંજુર કરાવવા બદલ અભિનંદન પાઠવું છું.